CELEX: 32021R0862
Language: mt
Date: 2021-05-28 00:00:00
Title: Regolament tal-Kummissjoni (UE) 2021/862 tat-28 ta’ Mejju 2021 li jemenda r-Regolament (KE) Nru 2003/2003 tal-Parlament Ewropew u tal-Kunsill dwar il-fertilizzanti bl-għan li jiġi inkluż tip ġdid ta’ fertilizzanti tal-KE fl-Anness I (Test b’rilevanza għaż-ŻEE)

31.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 190/74
               
            
         REGOLAMENT TAL-KUMMISSJONI (UE) 2021/862
         tat-28 ta’ Mejju 2021
         li jemenda r-Regolament (KE) Nru 2003/2003 tal-Parlament Ewropew u tal-Kunsill dwar il-fertilizzanti bl-għan li jiġi inkluż tip ġdid ta’ fertilizzanti tal-KE fl-Anness I
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 2003/2003 tal-Parlament Ewropew u tal-Kunsill tat-13 ta’ Ottubru 2003 dwar il-fertilizzanti (1), b’mod partikolari l-Artikolu 31(1) tiegħu,
         Billi:
         
                     (1)
                  
                  
                     Manifattur ta’ soluzzjoni tal-ilma bil-format tal-potassju, ressaq talba lill-Kummissjoni permezz tal-awtoritajiet Żvediżi biex jinkludi dik is-sustanza bħala tip ta’ fertilizzant ġdid fl-Anness I tar-Regolament (KE) Nru 2003/2003. Is-soluzzjoni tal-ilma bil-format tal-potassju ġiet żviluppata biex tipprovdi assorbiment aħjar tal-potassju mill-weraq tal-pjanti bi ħtieġa kbira ta’ dan in-nutrijent primarju, bħall-frott u l-ħxejjex.
                  
               
                     (2)
                  
                  
                     Is-soluzzjoni tal-ilma bil-format tal-potassju, kif speċifikat fl-Anness I ta’ dan ir-Regolament, tissodisfa r-rekwiżiti stabbiliti fl-Artikolu 14 tar-Regolament (KE) Nru 2003/2003. Għalhekk, jenħtieġ li tiġi inkluża fil-lista tat-tipi ta’ fertilizzanti tal-KE fl-Anness I ta’ dak ir-Regolament.
                  
               
                     (3)
                  
                  
                     Għaldaqstant, ir-Regolament (KE) Nru 2003/2003 jenħtieġ li jiġi emendat skont dan.
                  
               
                     (4)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat stabbilit bl-Artikolu 32 tar-Regolament (KE) Nru 2003/2003.
                  
               ADOTTAT DAN IR-REGOLAMENT:
         
            Artikolu 1
            L-Anness I tar-Regolament (KE) Nru 2003/2003 huwa emendat f’konformità mal-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-28 ta’ Mejju 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 304, 21.11.2003, p. 1.
      
      
         
            ANNESS
            L-Anness I tar-Regolament (KE) Nru 2003/2003 huwa emendat kif ġej:
            
                         
                     
                     
                        Fit-Tabella fit-Taqsima C.1, l-entrata li ġejja tiżdied wara l-entrata 7:
                        
                           
                                       “8
                                    
                                    
                                       Soluzzjoni tal-ilma bil-format tal-potassju
                                    
                                    
                                       Prodott miksub bir-reazzjoni tal-potassju idrossidu, tal-formaldeid, tal-butiraldeid u tal-aċidu formiku, segwita b’separazzjoni u evaporazzjoni
                                    
                                    
                                       50 % format tal-potassju
                                       28 % K2O
                                       Potassju espress bħala K2O li jinħall fl-ilma
                                       27 % format
                                    
                                    
                                        
                                    
                                    
                                       Ossidu tal-potassju li jinħall fl-ilma”